3. Astro kamp u OŠ Vladimir Nazor Nazor Budinščina,PŠ Hrašćina

U petak 10.svibnja 2024.godine, u OŠ V. Nazor Budinščina PŠ Hrašćina održan je ASTRO KAMP – ASTRO TRACK – putovanje svemirom 2024. kojem je cilj popularizacija znanosti posebno astronomije. Astro kamp je od posebne važnosti za našu školu i lokalnu zajednicu (zbog pada meteorita 1751. godine na području općine Hrašćina, zaseoka Domovec) pa je i ove godine realiziran zahvaljujući sredstvima Participativnog dječjeg proračuna Krapinsko-zagorske županije.

Aktivnosti u poslijepodnevnim satima započele su otvorenjem Kampa, ali i astro učionice opremljene hologramom, VR naočalama i popratnom opremom koju su upotpunili predavači i popularizatori znanosti profesori Krešimir Čanić i Roberto Vidović uz interaktivno predavanje za učenike o umjetnoj inteligenciji i robotici.

Učenici su potom sudjelovali u raznovrsnim radionicama koje su za njih osmislili i realizirali učitelji: crtanje planeta kredom, bojanje lampiona u boje planeta Sunčevog sustava te Astro Tracku u kojima su učenici saznali mnoge pojedinosti o planetima i primjenili stečena znanja.

Nakon večere uslijedila je zabava uz ples po kodovima te „dječji disko“. Prije promatranja zvijezda i nebeskih tijela, učenici su, uz prethodno obojane lampione,već mračnim stazama, „putovali“ svemirom od planeta do planeta (trodimenzionalnih planeta Sunčevog sustava postavljenih u eksterijeru Škole) i saznali zanimljivosti (specifičnosti) o njima.

Zahvaljujući dobroj suradnji sa SŠ Konjščina i njihovo donaciji modela planete Zemlje kao replike North Capea - turističkog simbola poznatog u cijelom svijetu, postali smo „bogatiji“ za još jedno znanstveno-nastavno sredstvo.

U aktivnostima je sudjelovalo 70-tak učenika matične škole Budinščina i PŠ Hrašćina koji su izrazili zadovljstvo sudjelovanjem u ponuđenim aktivnostima sa željom da se vidimo dogodine!

(Fotografije pogledajte u „Galeriji“).